Návrh nariadenie rady ktorým sa zrušujú určité zastarané akty Rady v oblasti spoločnej poľnohospodárskej politiky /* KOM/2009/0377 v konečnom znení - CNS 2009/0103 */





[pic] | KOMISIA EURÓPSKYCH SPOLOČENSTIEV | Brusel, 22.7.2009 KOM(2009) 377 v konečnom znení 2009/0103 (CNS) Návrh NARIADENIE RADY ktorým sa zrušujú určité zastarané akty Rady v oblasti spoločnej poľnohospodárskej politiky DÔVODOVÁ SPRÁVA Množstvo aktov prijatých za posledné desaťročia vyčerpalo svoj právny účinok, napriek tomu sú však stále účinné. Stali sa zastaranými z dôvodu svojho dočasného charakteru alebo sa ich obsah prebral do následných aktov. Niekoľko opatrení spojených s pristúpením nových členských štátov sa po pristúpení stalo zastaranými. Európsky parlament, Rada a Komisia sa vo svojej medziinštitucionálnej dohode o lepšom zákonodarstve zhodli, že právo Spoločenstva, ktoré sa už neuplatňuje, by sa malo aktualizovať a zhutniť zrušujúcimi právnymi aktmi[1]. Právne akty, ktorých relevantnosť už skončila, by sa mali odstrániť z „ acquis communautaire “ s cieľom zlepšiť transparentnosť a právnu istotu práva Spoločenstva. Komisia už niekoľkokrát odstraňovala zastarané právne predpisy z acquis , a to čiastočne tradičným postupom zrušovania, čiastočne vyhlásením príslušných právnych aktov Komisie za zastarané. Naposledy Komisia vyhlásila 250 poľnohospodárskych právnych aktov za zastarané[2]. Komisia vo svojom oznámení z 18. marca 2009 „Zjednodušená SPP pre Európu – úspech pre všetkých“ potvrdila svoj úmysel očistiť poľnohospodárske predpisy[3]. Prijatie súčasného návrhu sa predpokladá v priebežnom programe na zjednodušenie prijatom v rámci realizácie nedávno aktualizovanej stratégie Komisie na zjednodušenie regulačného prostredia, dokument KOM(2008) 712 príloha 2 k legislatívnemu a pracovnému programu Komisie na rok 2009. Komisia identifikovala množstvo aktov Rady týkajúcich sa spoločnej poľnohospodárskej politiky, ktoré úplne vyčerpali svoj praktický právny účinok Nie je v moci Komisie, aby akty Rady vyhlásila za zastarané. Komisia v záujme právnej istoty navrhuje, aby Rada zrušila právne akty uvedené v tomto návrhu. 2009/0103 (CNS) Návrh NARIADENIE RADY ktorým sa zrušujú určité zastarané akty Rady v oblasti spoločnej poľnohospodárskej politiky RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 36 a 37, so zreteľom na návrh Komisie[4], so zreteľom na stanovisko Európskeho parlamentu[5], keďže: (1) Zlepšenie transparentnosti práva Spoločenstva je podstatnou súčasťou stratégie lepšej tvorby práva, ktorú realizujú inštitúcie Spoločenstva. V tejto súvislosti je vhodné odstrániť z platných právnych predpisov akty, ktoré už nie sú skutočne účinné. (2) Tieto nariadenia a rozhodnutia, ktoré sa týkajú spoločnej poľnohospodárskej politiky, sa stali zastaranými, aj keď formálne ešte stále platia: - nariadenie Rady (EHS) č. 2602/69 z 18. decembra 1969 o zachovaní postupu Riadiaceho výboru[6]. Uvedené nariadenie vyčerpalo svoj právny účinok, keďže sa jeho obsah prebral do následných aktov; - nariadenie Rady (EHS) č. 922/72 z 2. mája 1972, ktorým sa stanovujú všeobecné pravidlá poskytovania podpory vzťahujúcej sa na chov húseníc priadky morušovej pre chovný rok 1972/73[7]. Uvedené nariadenie vyčerpalo svoj právny účinok, keďže sa vzťahovalo iba na roky 1972 a 1973; - nariadenie Rady (EHS) č. 3570/90 zo 4. decembra 1990 o výnimkách, pokiaľ ide o poľnohospodárske štatistické zisťovania v Nemecku v súvislosti so zjednotením Nemecka[8]. Uvedené nariadenie vyčerpalo svoj právny účinok, keďže bolo určené na uplatňovanie v prechodnom období po zjednotení Nemecka; - nariadenie Rady (ES) č. 2611/95 z 25. októbra 1995, ktorým sa zavádza možnosť poskytovania vnútroštátnej pomoci na kompenzáciu strát príjmov v poľnohospodárstve spôsobených kurzovými pohybmi v iných členských štátoch[9]. Uvedené nariadenie vyčerpalo svoj právny účinok, keďže sa týkalo možnosti poskytnutia trojročnej pomoci, ktorá sa mala oznámiť pred 30. júnom 1996; - nariadenie Rady (ES) č. 1107/2007 z 26. septembra 2007 odchyľujúce sa od nariadenia (ES) č. 1782/2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, pokiaľ ide o vyňatie pôdy z produkcie stanovené na rok 2008[10]. Uvedené nariadenie vyčerpalo svoj právny účinok, keďže sa vzťahovalo iba na rok 2008; - Rozhodnutie Rady 85/360/EHS zo 16. júla 1985 o reštrukturalizácii systému poľnohospodárskeho zisťovania v Grécku[11]. Uvedené rozhodnutie vyčerpalo svoj právny účinok , keďže sa vzťahovalo iba na obdobie medzi rokmi 1986 a 1996. (3) Z dôvodu právnej istoty a jasnosti by sa uvedené zastarané nariadenia a rozhodnutie mali zrušiť, PRIJALA TOTO NARIADENIE: Článok 1 Nariadenia (EHS) č. 2602/69, (EHS) č. 922/72, (EHS) č. 3570/90, (ES) č. 2611/95 a (ES) č. 1107/2007 a rozhodnutie 85/360/EHS sa zrušujú. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda[pic][pic][pic][pic][pic][pic][pic][pic][pic][pic][pic][pic] [1] Ú. v. EÚ C 321, 31.12.2003, s. 1. [2] Ú. v. EÚ C 30, 6.2.2009, s. 18. [3] KOM(2009) 128 v konečnom znení, 18.3.2009. [4] Ú. v. EÚ C ..., ......... , s ... [5] Ú. v. EÚ C ..., ......... , s ... [6] Ú. v. ES L 324, 27.12.1969, s. 23. [7] Ú. v. ES L 106, 5.5.1972, s. 1. [8] Ú. v. ES L 353, 17.12.1990, s. 8. [9] Ú. v. ES L 268, 10.11.1995, s. 3. [10] Ú. v. EÚ L 253, 28.9.2007, s. 1. [11] Ú. v. ES L 191, 23.7.1985, s. 53.